سعودی عربستان ولیعهد شهزاده سی محمد بن سلمان, شنبه کونی سوریه نینگ شرقی غوطه منطقه سیده اونلب کیشی نینگ جان بیریشی گه سبب بولگن کیمیاوی هجوم آرتیدن سوریه گه قرشی اویوشتیریله دیگن احتمالی عملیاتده اورین آلیش لری نینگ ممکن ایکن لیگی نی معلوم قیلدی.
محمد بن سلمان, فرانسه گه قیلگن سفری جریانیده جمهوررئیسی امانوئل مکرون بیلن ترتیب له گن مشترک مطبوعاتی کنفرانسیده, "اورتاق لری میز بیلن مشترک عملیات اویوشتیریلیشی تقدیرده, بیز تیار میز" دییه قید ایتدی.
سعودی عربستان تشقی ایش لر وزیری عادل الجبیر هم سوریه ده گی کیمیاوی هجوم توغریسیده ایریم اولکه لر بیلن صحبت قیلگن لیک لری نی بیلدیردی.
الجبیر, "مجرم لرنینگ تاپیلیب جزالنتیریلیشی کیره ک" دییه قید ایتدی.
فرانسه جمهوررئیسی امانوئل مکرون ایسه, امریکا قوشمه ایالت لری دولت رهبری دونالد ترامپ و انگلستان بیلن مذاکره قیلیش لری آرتیدن سوریه نینگ کیمیاوی قورال مرکز لری گه عملیات اویوشتیریله دیگن لیگی یاکه اویوشتیریلمیدیگن لیگی توغری سیده قرار قیله دیگن لیک لری نی معلوم قیلدی.
مکرون, هوائی عملیات نینگ بحث موضوعی بولیشی تقدیرده, فقط گینه سوریه رژیمی کیمیاوی مرکز لری نینگ اوریله دیگن لیگی نی ایسله تیب اوتدی.
عینی دمده مکرون, هیچ قچان سوریه گه قرشی عملیات گه اولویت بیرمه گن لیک لری نی معلوم قیلدی.
سوریه ده ترور تشکیلاتی داعش و باشقه ترور تشکیلا لری گه قرشی کوره ش گه اهمیت بیریاتگن لیک لری نی معلوم قیلگن مکرون, سوریه رژیمی نینگ فرانسه گه ایمس بلکه سوریه خلقی گه ضرر بیریاتگن لیگی نی بیلدیردی.
نایجریاده ترور تشکیلاتی بوکو حرام گه قرشی حربی عملیات اویوشتیریلدی
